## Pravilnik o uvjetima kojima moraju udovoljavati potvrđeni mjeriteljski laboratoriji za ovjeravanje medicinskih humanih staklenih termometra s tekućinom i veterinarskih termometara

### NN 55/2002 (16.5.2002.), Pravilnik o uvjetima kojima moraju udovoljavati potvrđeni mjeriteljski laboratoriji za ovjeravanje medicinskih humanih staklenih termometra s tekućinom i veterinarskih termometara

# DrŽavni zavod za normizaciju i mjeriteljstvo

1032

Na temelju članka 14. Zakona o mjeriteljskoj djelatnosti (»Narodne
novine« broj 11/94) ravnatelj Državnog zavoda za normizaciju i mjeriteljstvo
donosi

## PRAVILNIK

### O UVJETIMA KOJIMA MORAJU UDOVOLJAVATI POTVRĐENI MJERITELJSKI LABORATORIJI ZA OVJERAVANJE MEDICINSKIH HUMANIH STAKLENIH TERMOMETARA S TEKUĆINOM I VETERINARSKIH TERMOMETARA

I. OPĆE ODREDBE

Članak 1.

Ovim se pravilnikom propisuju
uvjeti kojima moraju udovoljavati potvrđeni mjeriteljski laboratoriji (u
daljnjemu tekstu: laboratoriji) za pripremanje ovjeravanja medicinskih humanih
stak­lenih termometara s tekućinom i veterinarskih termometara (u daljnjemu
tekstu: termometri).

Članak 2.

Laboratorij može biti pravna
ili fizička osoba, ili dio pravne osobe.

Laboratorij priprema
termometre za ovjeravanje, a Državni zavod za normizaciju i mjeriteljstvo (u
daljnjem tekstu: Zavod) ovjerava termometre.

Članak 3.

Priprema termometara za
ovjeravanje u smislu ovoga pravilnika podrazumijeva: pripremu etalona i uređaja
za ispitivanje termometara, ispitivanje termometara, tj. provjeru mjeriteljskih
značajki termometara te pisanje izvješća o ispitivanju mjerila.

II. UVJETI KOJIMA MORA UDOVOLJITI LABORATORIJ

Članak 4.

Laboratorij mora udovoljiti uvjetima koji se odnose na:

1. radnike

2. prostoriju za ispitivanje termometara

3. opremu za ispitivanje termometara

4. propisanu dokumentaciju.

Članak 5.

U laboratoriju moraju raditi
najmanje dva radnika koji obav­ljaju poslove pripremanja termometara za
ovjeravanje i koji su stalno zaposleni u laboratoriju.

Članak 6.

Jedan radnik iz članka 5.
ovoga pravilnika mora imati VSS tehničkog smjera ili prirodoslovno-matematičkog
smjera i najmanje 1 godinu radnog iskustva na poslovima ispitivanja ili
proizvodnje termometara, ili VŠS tehničkog smjera i najmanje 2 godine radnog
iskustva na poslovima ispitivanja ili proizvodnje termometara, ili SSS tehničke
struke i najmanje 4 godine radnog iskustva na poslovima ispitivanja ili proizvodnje
termometara, ili VKV tehničke struke i najmanje 4 godine radnog iskustva na
poslovima ispitivanja ili proizvodnje termometara.

Drugi radnik iz članka 5.
ovoga pravilnika mora biti najmanje KV tehničke struke i imati najmanje 2
godine radnog iskustva na poslovima ispitivanja termometara.

Radnik iz stavka 1. i 2.
ovoga članka mora poznavati propise kojima su utvrđeni postupci i metode
ispitivanja termometara.

Članak 7.

Laboratorij mora imati radnu
prostoriju za ispitivanje termometara, koja mora:

1. biti čista, suha i
izgrađena u skladu s propisanim tehničkim normativima

2. biti dovoljno prostrana za
smještaj potrebne opreme te neometano ovjeravanje termometara

3. zadovoljavati propisane
higijensko-tehničke zahtjeve

4. biti zaštićena od izravna
djelovanja sunčevih zraka

5. imati dnevnu i propisanu
električnu rasvjetu

6. imati najmanje jedan stol
i jednu stolicu za radnika

7. imati police ili ormare za
smještaj etalona

8. imati police ili ormare za
smještaj termometara.

Članak 8.

Temperatura zraka u radnoj
prostoriji mora biti 23 oC ± 2 oC.

Članak 9.

Izvori topline u radnoj
prostoriji moraju biti dovoljno udaljeni od opreme za ispitivanje termometara,
tj. od mjesta gdje se obavlja ispitivanje mjerila i moraju omogućiti ujednačeno
zagrijavanje prostorije.

Članak 10.

U radnoj prostoriji ne smije
biti predmeta koji bi ometali normalan rad pri ispitivanju i ovjeravanju
termometara.

Članak 11.

U radnoj prostoriji smiju se
obavljati samo poslovi ispitivanja i ovjeravanja termometara.

Članak 12.

Laboratorij mora imati ovu
opremu za ispitivanje termometara:

1. radni etalon temperature

2. vodenu kupelj

3. centrifugu

4. zaporni sat (sekundomjer)

5. termometar za mjerenje temperature zraka u radnoj prostoriji.

Članak 13.

Radni etalon temperature mora biti termometar s mjernom nesigurnošću
manjom ili jednakom ± 0,02 oC (faktor pokrivanja k = 2).

Vodena kupelj mora imati:

a) obujam veći ili jednak 5 x 10-3 m3

b) temperaturnu stabilnost u
granicama ± 0,02 °C, za mjerno područje temperature termometra koji se ispituje

c) gradijent temperature
manji ili jednak ± 0,01 °C u čitavome radnom prostoru i u svim uvjetima rada
(kada su u kupelj uronjeni teromometri), za mjerno područje temperature
termometra koji se ispituje.

Centrifuga mora postići
centrifugalno ubrzanje od 600 m/s2 na spremnik termometra.

Termometar za mjerenje
temperature zraka u radnoj prostoriji mora imati vrijednost podjeljka £ 0,1 oC.

Članak 14.

Oprema za ispitivanje
termometara mora imati valjanu ovjernicu o zadovoljavanju mjeriteljskih
zahtjeva ili potvrdu o sukladnosti s propisanim zahtjevima ili valjanu
umjernicu.

Članak 15.

Laboratorij mora biti
opremljen elektroničkim računalom za pisanje izvješća o ispitivanju termometara
s mogućnošću spajanja na internet i povezivanja na bazu podataka Zavoda.

Članak 16.

Laboratorij mora imati ovu
dokumentaciju:

1. propise iz područja
ovjeravanja termometara

2. naputak proizvođača o
uporabi opreme za ispitivanje

3. postupke održavanja i
praćenja ispravnosti opreme za ispitivanje

4. postupke zaprimanja
zahtjeva za ovjeravanje termometara, izvješća o ispitivanju termometara i dr.

5. preslike tipnih odobrenja
za termometre koji se ovjeravaju u laboratoriju

6. popis opreme za
ispitivanje termometara s tehničkim podacima i datumom zadnjeg ispitivanja.

Članak 17.

Izvješće o ispitivanju
termometara mora biti propisanog sadržaja.

Laboratorij mora izvješća o
ispitivanju termometara čuvati na elektroničkome mediju ili u tiskanome obliku
najmanje godinu dana po isteku roka valjanosti ovjere.

III. OBVEZE LABORATORIJA

Članak 18.

Laboratorij tijekom svoga rada mora:

1. zadovoljavati uvjete propisane ovim pravilnikom

2. pripremati za ovjeravanje termometre koji imaju valjano tipno
odobrenje, sukladno odobrenomu postupku ispitivanja termometara

3. obavijestiti Zavod o svakoj promjeni koja bi mogla utjecati na
osposobljenost laboratorija da zadovolji uvjete propisane ovim pravilnikom

4. upotrebljavati samo opremu za ispitivanje termometara s valjanim
ovjernim žigom, odnosno valjanom potvrdom o sukladnosti ili valjanom umjernicom

5. omogućiti radnicima laboratorija sudjelovanje u radu tijela Zavoda

6. sudjelovati u međulaboratorijskim usporedbama na zah­tjev Zavoda

7. pridržavati se visine i načina plaćanja troškova ovjeravanja
termometara koje je propisao ravnatelj Zavoda.

IV. PRIJELAZNE I ZAVRŠNE ODREDBE

Članak 19.

Laboratoriju koji zadovoljava uvjete propisane ovim pravilnikom izdaje
se rješenje koje vrijedi najdulje 3 (tri) godine.

Prije isteka roka važenja rješenja, laboratorij može podnijeti zahtjev
za produljenje istoga, najmanje jedan mjesec prije njegova isteka.

Članak 20.

Laboratoriji koji do dana stupanja na snagu ovoga pravilnika
zadovoljavaju uvjete prema ranije važećim propisima za osnivanje laboratorija
za pregled termometara obvezni su do 31. prosinca 2003. godine zadovoljiti
uvjete propisane ovim pravilnikom.

Članak 21.

Ovaj pravilnik stupa na snagu osmoga dana od dana objave u »Narodnim
novinama«.

Klasa: 011-02/02-04/35
Urbroj: 558-03/3-02-1
Zagreb, 3. svibnja 2002.

Ravnatelj
Državnog zavoda za normizaciju
i mjeriteljstvo
**dr. sc. Jakša Topić, dipl. ing.,** v. r.

Pravilnik, NN 55/2002-1032